
Ministru kabineta rīkojums Nr. 782
Rīgā 2023. gada 23. novembrī (prot. Nr. 58 32. §)
Par nekustamo īpašumu "Gāršas" Stalbes pagastā, Cēsu novadā, un "Virsāji" Auciemā, Raiskuma pagastā, Cēsu novadā, daļu pirkšanu valsts reģionālā autoceļa P14 "Umurga–Cēsis–Līvi" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt šādas nekustamo īpašumu daļas, kas nepieciešamas valsts reģionālā autoceļa P14 "Umurga–Cēsis–Līvi" posma 21,99.–34,92. km pārbūves projekta īstenošanai:
· 1.1. nekustamā īpašuma "Gāršas" (nekustamā īpašuma kadastra Nr. 4280 009 0185) daļu – zemes vienību (zemes vienības kadastra apzīmējums 4280 009 0422) 0,0152 ha platībā – Stalbes pagastā, Cēsu novadā;
· 1.2. nekustamā īpašuma "Virsāji" (nekustamā īpašuma kadastra Nr. 4274 008 0123) daļu – zemes vienību (zemes vienības kadastra apzīmējums 4274 008 0351) 0,0246 ha platībā – Auciemā, Raiskuma pagastā, Cēsu novadā.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajām nekustamā īpašuma daļām nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu daļu pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

